CELEX: 62017CN0605
Language: sk
Date: 2017-10-20 00:00:00
Title: Vec C-605/17: Žaloba podaná dňa 20. októbra 2017 – Európska komisia / Slovenská republika

15.1.2018   
            
            
               SK
            
            
               Úradný vestník Európskej únie
            
            
               C 13/7
            
         Žaloba podaná dňa 20. októbra 2017 – Európska komisia / Slovenská republika
   (Vec C-605/17)
   (2018/C 013/08)
   Jazyk konania: slovenčina
   
      Účastníci konania
   
   
      Žalobkyňa: Európska komisia (v zastúpení: J. Javorský, L. Nicolae a G. von Rintelen, splnomocnení zástupcovia)
   
      Žalovaná: Slovenská republika
   
      Návrhy
   
   Komisia navrhuje, aby Súdny dvor:
   
               —
            
            
               určil, že tým, že Slovenská republika neprijala najneskôr 1. januára 2016 zákony, iné právne predpisy a správne opatrenia na dosiahnutie plného súladu so smernicou Európskeho parlamentu a Rady 2014/61/EÚ z 15. mája 2014 o opatreniach na zníženie nákladov na zavedenie vysokorýchlostných elektronických komunikačných sietí (1) alebo v každom prípade tým, že neoznámila tieto ustanovenia Komisii, si nesplnila povinnosti, ktoré jej vyplývajú z článku 13 tejto smernice;
            
         
               —
            
            
               uložil Slovenskej republike v súlade s článkom 260 ods. 3 ZFEÚ penále vo výške 10 036,80 EUR za každý deň odo dňa vyhlásenia rozsudku v tejto veci z dôvodu nesplnenia povinnosti oznámiť opatrenia prijaté na prebratie smernice 2014/61/EÚ;
            
         
               —
            
            
               zaviazal Slovenskú republiku na náhradu trov konania.
            
         
      Žalobné dôvody a hlavné tvrdenia
   
   Lehota na prijatie opatrení na prebratie smernice uplynula 1. januára 2016.
   
               1.
            
            
               Členské štáty sú povinné podľa článku 13 smernice 2014/61/EÚ prijať vnútroštátne opatrenia potrebné na prebratie tejto smernice najneskôr do 1. januára 2016. Vzhľadom na to, že Komisia nedostala zo Slovenskej republiky potvrdenie o úplnej transpozícii uvedenej smernice 2014/61/EÚ, Komisia sa rozhodla obrátiť na Súdny dvor.
            
         
               2.
            
            
               Vo svojej žalobe Komisia navrhuje uložiť Slovenskej republike denné penále vo výške 10 036,80 EUR. Výška penále sa vypočítala s prihliadnutím na závažnosť a dĺžku trvania porušenia, ako aj odstrašujúceho účinku na základe platobnej schopnosti tohto členského štátu.
            
         
      (1)  Ú. v. EÚ L 155, 23.5.2014, s. 1